**Δελτίο Τύπου**

**ECHO III - For Memory’s Sake | Caravan Tour 20-28 September 2023**

**Είσοδος: Δωρεάν**

Μετά την αξιοσημείωτη επιτυχία των ξεχωριστών καλλιτεχνικών παραστάσεων στην Ελλάδα, τη Ρουμανία, την Αλβανία και τη Βουλγαρία κατά τη διάρκεια του χειμώνα του 2023, **το ECHO III - For Memory’s Sake επιστρέφει με την περιοδεία του στα Βαλκάνια**. Ηθοποιοί, μουσικοί, ψηφιακοί καλλιτέχνες και συγγραφείς, έχοντας ήδη διεισδύσει βαθιά στην καρδιά της βαλκανικής κληρονομιάς και της έννοιας των προξενιών, ενώνονται για να δημιουργήσουν κάτι πραγματικά εξαιρετικό.

Με αφετηρία το Βουκουρέστι στις 20 Σεπτεμβρίου και κάνοντας στάσεις στο Vidin, τη Σόφια, τα Ιωάννινα, το Berat και το Lushnje, η περιοδεία του καραβανιού του ECHO III - For Memory’s Sake θα δώσει την ευκαιρία στο κοινό να παρακολουθήσει παράλληλες παραστάσεις αφιερωμένες σε μια συλλογική πολυπολιτισμική εμπειρία βασισμένη σε μαρτυρίες, στην παράδοση, αλλά και στην καλλιτεχνική αντίληψη νέων ανθρώπων για την αγάπη, την οικογένεια και το καθήκον.

Στο επίκεντρο της περιοδείας θα βρεθεί η μαγευτική φουσκωτή εγκατάσταση "Pezize". Μπαίνοντας στο "Pezize", το ταξίδι ξεκινά και σας περιμένουν οι τέσσερις παραστατικές τέχνες - θέατρο, μουσική - ποίηση και εικαστικές τέχνες με στόχο να ρίξουν φως στους ρόλους των φύλων, στους κοινωνικούς κανόνες και στη διαρκή επιρροή των παραδόσεων και των προγόνων μας.

**Το project πίσω από τo Caravan Tour:** Το “ECHO III - For Memory’s Sake” υλοποιείται από τον μη κερδοσκοπικό οργανισμό Inter Alia. Είναι ένα ευρωπαϊκό πρόγραμμα που στόχο έχει να φέρει κοντά καλλιτέχνες από τα Βαλκάνια που εργάζονται στους τομείς του θεάτρου, της μουσικής, των εικαστικών τεχνών και της λογοτεχνίας προκειμένου να εξερευνήσουν την παράδοση και τον πολιτισμό μέσα από τα θέματα του γάμου, των προξενιών και των πυρηνικών οικογενειών στο βαλκανικό πλαίσιο.

**Το πρόγραμμα:** 20/9, 20:00 Residenta 9, Βουκουρέστι

22/9, 20:00 The Riverside Garden, Vidin, Βουλγαρία

23/09 20:00 Borisova Gradina - Summer stage, Σόφια, Βουλγαρία

**25/9, 20:00 Πάρκο Λιθαρίτσια, Ιωάννινα, Ελλάδα**

27/9, 20:00 Μπροστά από το τζαμί "Mbret", Berat, Αλβανία

28/9, 20:00 Κεντρική πλατεία, μπροστά από το Δήμο, Lushnje, Αλβανία

Διοργάνωση: Inter Alia, Rhea, Open Space Foundation, PVN Albania, BowB